

ที่ ศธ ๐๔325.24/ว112 โรงเรียนชัยปัญญาวิทยานุสรณ์

 ตำบลบ้านค้อ อำเภอคำชะอี

 จังหวัดมุกดาหาร ๔๙๑๑๐

 5 กรกฎาคม ๒๕๖6

เรื่อง ขอเชิญส่งทีมเข้าร่วมการแข่งขันกีฬาฟุตบอลชัยปัญญาคัพ ครั้งที่ 2

เรียน

สิ่งที่ส่งมาด้วย 1. ระเบียบการแข่งขัน จำนวน 1 ชุด

 2. ใบสมัคร จำนวน 1 ชุด

 ด้วยโรงเรียนชัยปัญญาวิทยานุสรณ์ จัดทำการแข่งขันกีฬาฟุตบอลชัยปัญญาคัพ ครั้งที่ 2 (ฟุตบอล 7 คน) ประจำปี 2566 รุ่นอายุไม่เกิน 15 ปี ในวันที่ 5 สิงหาคม 2566 ณ สนามโรงเรียนชัยปัญญาวิทยานุสรณ์ โดยมีวัตถุประสงค์เพื่อส่งเสริมให้นักเรียน ได้หันมาเล่นกีฬาต้านยาเสพติด โดยใช้กีฬาเป็นสื่อกลาง มีความรักความสามัคคี และรู้จักใช้เวลาว่างให้เป็นประโยชน์

 ในการนี้ โรงเรียนชัยปัญญาวิทยานุสรณ์ ขอเรียนเชิญท่านส่งทีมฟุตบอล 7 คน เข้าร่วมการแข่งขันกีฬาฟุตบอลชัยปัญญาคัพ ครั้งที่ 2 (ฟุตบอล 7 คน) ประจำปี 2566 รายละเอียดการสมัครดังเอกสารที่แนบมาพร้อมหนังสือฉบับนี้

 จึงเรียนมาเพื่อโปรดทราบ

 ขอแสดงความนับถือ

 สิบเอก

 (จิตติ ช่างแกะ)

 ผู้อำนวยการโรงเรียนชัยปัญญาวิทยานุสรณ์

โรงเรียนชัยปัญญาวิทยานุสรณ์

โทรศัพท์ 096-358-9497 (ผอ.จิตติ) 080-114-8834 (โค๊ชบัง)

http:// : www.chaipanya.ac.th

**ระเบียบการแข่งขันกีฬาฟุตบอล 7 คน “ชัยปัญญาคัพ”ครั้งที่ 2**

**ประจำปี 2566 โรงเรียนชัยปัญญาวิทยานุสรณ์**

 **1. ประเภทการแข่งขัน**

- ฟุตบอลชาย 7 คน รุ่นอยู่ไม่เกิน 15 ปี จำนวน 12 ทีม

**2. การรับสมัคร** เริ่มรับสมัครตั้งแต่วันที่ 6 – 30 กรกฎาคม 2566 และทำการแข่งขัน

ในวันที่ 5 สิงหาคม 2566

- ค่าสมัคร ทีมละ 1,500 บาท

- ค่าประกันทีม ทีมละ 500 บาท (หลังเสร็จสิ้นการแข่งขัน เมื่อหักค่าคาดโทษ ใบเหลือง /ใบแดง

จะคืนเงินประกันทีม)

- จับฉลากแบ่งสายวันที่ 31 กรกฎาคม 2566 (ฝ่ายจัดจะเป็นผู้จับฉลากแบ่งสายเอง)

- ต้องชำระเงินค่าสมัครก่อนวันจับสลากแบ่งสาย

**3. จำนวนนักกีฬาและเจ้าหน้าที่ทีม**

3.1 ให้ส่งรายชื่อนักกีฬาสมัครเข้าแข่งขันได้ทีมละไม่เกิน 15 คน

3.2 สามารถมีเจ้าหน้าที่ในทีมได้ 2 คน ได้แก่

- ผู้จัดการทีม 1 คน

 - ผู้ฝึกสอน 1 คน

**4. คุณสมบัติของนักกีฬา**

- เป็นเด็กอายุไม่เกิน 15 ปี

**5. เอกสารประกอบการรับสมัครเข้าร่วมแข่งขัน**

5.1 ใบส่งรายชื่อเข้าร่วมการแข่งขัน

5.2 สำเนาบัตรประชาชนพร้อมรับรองสำเนาถูกต้องของนักกีฬาทุกคน

**6. การดำเนินการจัดการแข่งขัน**

เพื่อให้การดำเนินการจัดการแข่งขันเป็นไปด้วยความเรียบร้อย คณะกรรมการจัดการแข่งขันจะเป็นผู้กำหนดวิธีการจัดการแข่งขันตามความเหมาะสมของจำนวนทีมที่สมัครเข้าร่วมการแข่งขัน

6.1 ประกาศรับสมัครทีมเข้าแข่งขันตั้งแต่วันที่ 6 – 30 กรกฎาคม 2566

6.2 จับฉลากแบ่งสายในวันที่ 31 กรกฎาคม 2566 ถ้าทีมใดไม่มีตัวแทนมาจับฉลากฝ่ายจัดจะเป็นผู้จับให้

6.3 ทีมใดไม่พร้อมที่จะลงทำการแข่งขัน เมื่อผู้ตัดสินให้สัญญาณเรียกให้ลงมาทำการแข่งขันภายใน 15 นาที ให้ปรับทีมนั้นเป็นทีมแพ้ในการแข่งขันครั้งนั้น

6.4 นักกีฬาที่เข้าร่วมการแข่งขันต้องแต่งการให้เรียบร้อยเหมือนกัน และผู้รักษาประตูต้องมีเสื้อสีที่ แตกต่างจากผู้เล่นคนอื่น **กรณีที่สีเสื้อเหมือนกันให้ทีมที่มีชื่อตามหลังในกำหนดการแข่งขันใส่เสื้อกั๊ก**

6.5 ผู้เล่นทุกคนต้องสวมถุงเท้ายาว

6.6 ก่อนทำการแข่งขันนักกีฬาทุกคนจะต้องผ่านการตรวจบัตรประชาชนและต้องพกบัตรประจำตัวประชาชนตัวจริงมาเพื่อให้สามารถตรวจสอบได้ หากไม่มีบัตรมายืนยันให้ถือว่าไม่สามารถตรวจสอบได้และ

ตัดสิทธิ์นักกีฬาคนนั้น จนกว่าจะสามารถนำบัตรประชาชนตัวจริงมายืนยันได้

6.7 นักกีฬาที่มีรายชื่อพักการแข่งขันจะไม่อนุญาตให้อยู่ในที่นั่งผู้เล่นสำรอง

6.8 กำหนดการจัดการแข่งขันออกเป็น 2 ครึ่งๆ ละ 10 นาที พักระหว่างครึ่ง 2 นาที และรอบชิงจะเพิ่มเป็นครึ่งละ 15 นาที

6.9 การเปลี่ยนตัวผู้เล่นระหว่างการแข่งขันอนุญาตให้เปลี่ยนตัวผู้เล่นได้ไม่จำกัดจำนวน (เปลี่ยนตัว ณ จุดเปลี่ยนตัวตามที่ฝ่ายจัดการแข่งขันกำหนดไว้ )

6.10 รอบแรกแบ่งสายในแต่ละสาย แข่งขันแบบพบกันหมด คะแนนที่ 1 และ ที่ 2 ของแต่ละสาย เข้ารอบต่อไป

6.11 ในรอบที่ 2 และรอบต่อๆไปถ้าเสมอกันในเวลาการแข่งขัน ให้ยิงจุดโทษ ( 3 คน )

6.12 คะแนนการแข่งขันให้ถือเกณฑ์การให้คะแนนดังนี้ ชนะ ได้ 3 คะแนนเสมอ ได้ 1 คะแนน แพ้ ได้ 0 คะแนน

\*\*\* การแข่งขันจะไม่นับลูกได้เสีย ถ้าคะแนนแต่ละทีมเท่ากันให้จับฉลากเท่านั้น

6.13 สนามแข่งขัน : สนามโรงเรียนชัยปัญญาวิทยานุสรณ์

**7. การรักษามารยาท**

7.1 ผู้เล่นที่ถูกคาดโทษใบเหลืองจากผู้ตัดสินมาแล้ว 2 ครั้ง จะติดต่อกันหรือไม่ก็ตาม ห้ามลงทำการ แข่งขันครั้งต่อไป 1 นัด

7.2 ผู้เล่นที่ถูกคาดโทษใบแดง ห้ามลงทำการแข่งขันครั้งต่อไป 2 นัด

7.3 ใบเหลืองปรับเงิน 50 บาท / ครั้ง ใบแดง 100 บาท / ครั้ง

7.4 นักกีฬาหรือผู้ที่เกี่ยวข้องกับทีมฟุตบอลทุกทีม ต้องยอมรับการตัดสินของผู้ตัดสินในสนาม และคณะกรรมการจัดการแข่งขันทุกกรณี และถือว่าการตัดสินของคณะกรรมการจัดการแข่งขันถือเป็นที่สิ้นสุด

7.5 ในกรณีเกิดทะเลาะกันในสนามการแข่งขันให้อยู่ในดุลยพินิจของกรรมการผู้ตัดสิน แต่หากร้ายแรงหาข้อยุติหรือตกลงกันไม่ได้ให้ออกจากการแข่งขันและปรับแพ้ทั้ง 2 ทีม

**8. การประท้วง**

8.1 ต้องทำการประท้วงเป็นลายลักษณ์อักษรก่อนทำการแข่งขันเท่านั้น

8.2 ผู้ประท้วงต้องวางเงินประกันการประท้วง 1,000 บาท หากการประท้วงไม่เป็นผลต่อทีม ที่ประท้วงให้ยึดเงินดังกล่าวทั้งหมด

8.3 เมื่อทางคณะกรรมการจัดการแข่งขันได้รับหนังสือประท้วง ทางคณะกรรมการจัดการแข่งขัน จะแจ้งให้ทีมที่ถูกประท้วงทราบ และให้ชี้แจงต่อคณะกรรมการจัดการแข่งขันภายใน 1 ชั่วโมง (หลังแจ้งให้ทราบ)

8.4 เมื่อคณะกรรมการตัดสินประกาศคำประท้วงไปแล้ว ถือว่าสิ้นสุด ทั้งทีมที่ประท้วงและทีม ที่ถูกประท้วงจะอุทธรณ์ใด ๆ ไม่ได้ทั้งสิน

**9. รางวัลการแข่งขัน**

ชนะเลิศ 5,000 บาท พร้อมถ้วยรางวัล

รองชนะเลิศอันดับ 1 3,000 บาท พร้อมถ้วยรางวัล

รองชนะเลิศอันดับ 2 ร่วม 1,500 บาท พร้อมเหรียญรางวัล

**\*\*\* เงินรางวัลอาจปรับเปลี่ยนไปตามจำนวนที่สมัครเข้าร่วมการแข่งขัน หากไม่ครบ 12 ทีม**

**ทะเบียนแผงรูปนักกีฬาฟุตบอล**

**กีฬาฟุตบอลชัยปัญญาคัพ ครั้งที่ 2 (ฟุตบอล 7 คน) ประจำปี 2566**

**ณ สนามโรงเรียนชัยปัญญาวิทยานุสรณ์**

**ชื่อทีม .............................................................**

ชื่อ....................................... ชื่อ......................................... ชื่อ ............................... ชื่อ................................

หมายเลข............................ หมายเลข.............................. หมายเลข..................... หมายเลข.....................

ชื่อ....................................... ชื่อ......................................... ชื่อ ............................... ชื่อ................................

หมายเลข............................ หมายเลข.............................. หมายเลข..................... หมายเลข.....................

ชื่อ....................................... ชื่อ......................................... ชื่อ ............................... ชื่อ................................

หมายเลข............................ หมายเลข.............................. หมายเลข..................... หมายเลข.....................

 ชื่อ....................................... ชื่อ......................................... ชื่อ ...............................

 หมายเลข............................ หมายเลข.............................. หมายเลข.....................

………………………………………..ผู้ฝึกสอน ....................................ผู้จัดการทีม

